text: V I I.
  Caeterum cum homines aut proprii judicii adulatione decepti injurias interpretarentur, quae non erant, aut veras injurias vendicando, libidine nimiâ ultionis, modum excederent, &, nullo nocendi fine, injuriae ex injuriis traherentur; tandem constitutis Rebuspub. necesse fuit, ut publica, non privatâ autoritate injuriae cognoscerentur; pro cognitarum magnitudine plecterentur autores; & poenae exemplo vel nocentes, vel adhuc innocentes à simili scelere deterrerentur.